
PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă

	      
	Nr. 30/ 259 /05.06.2012 


AVIZ

asupra Proiectului de Lege pentru completarea Anexei IV din Legea Cadru  nr. 284/2010 privind salarizarea unitară a personalului plătit din fonduri publice

În conformitate cu prevederile art. 95 din Regulamentul Camerei Deputaţilor, republicat, Comisia pentru cultură, arte, mijloace de informare în masă a fost sesizată spre dezbatere şi avizare cu Proiectul de Lege pentru completarea Anexei IV din Legea-cadru  nr. 284/2010 privind salarizarea unitară a personalului plătit din fonduri publice transmis cu adresa PL. - x  nr. 103 din 4 mai 2012. Senatul a adoptat acest proiect de lege în şedinţa din 23 aprilie 2012, în calitate de primă Cameră sesizată, în condiţiile articolului 75 alineatul (2) teza a III-a din Constituţia României, republicată.

Sub raport de conţinutul său proiectul de lege este de competenţa decizională a  Camerei Deputaţilor.


Potrivit prevederilor art. 61 din Regulamentul Camerei Deputaţilor, Comisia a dezbătut proiectul de lege mai sus menţionat, în şedinţa din  22 mai 2012.

Membrii Comisei au analizat iniţiativa legislativă, ţinând cont de avizul favorabil al Consiliului Legislativ nr.  1158/02.11.2011.
Iniţiativa legislativă are ca obiect de reglementare completarea Anexei IV din Legea – cadru nr.284/2010 privind salarizarea unitară a personalului plătit din fonduri publice în sensul introducerii funcţiei de artist liric filarmonică, la nr. crt. 1 din anexă , la gradul IA.
În urma dezbaterilor membrii Comisie au hotărât, în unanimitate, avizarea favorabilă a proiectului de lege. 
PREŞEDINTE,

    Raluca  TURCAN

